  Майя Бывальцева 31 куартолэзьысен 2-тӥ инвожоозь Ижкарын суй-пыдзыя сӧсыр спортсменъёс пӧлын шоссеын велоспортъя Россилэн чемпионатэз ортче. Удмуртиысь вожвылъяськонъёсы пырисько Сергей Пудов, Арслан Гильмутдинов, Дмитрий Митрошин, Дмитрий Серебряков но Кирилл Батагонов. Со сярысь ивортэ элькунысь Спортъя дасяськонъя центр. Туннэ, 1-тӥ инвожое, нимаз ворттылонъя ӵошатсконъёс ортчизы. Асьсэ классазы вормисе потӥзы Сергей Пудов (С4) но Арслан Гильмутдинов (С2). Кыкназэсты Сергей Митриченко дася. Ӵуказе, 2-тӥ инвожое, А. М. Демидов спортъя огъетын группаын ворттылонъёс ортчозы. Тегъёс: Спорт Ижкар Удмуртия сӧсыръёс велоспорт  